VENDIM
Nr. 100, datë 27.5.2024

MBI MIRATIMIN E “METODOLOGJISË SË SHPËRNDARJES SË TË ARDHURAVE NGA KONGJESTIONI I ENERGJISË ELEKTRIKE NDËRMJET SHQIPËRISË DHE KOSOVËS”
(Ndryshuar me vendimin nr. 47, datë 27.2.2025)
(I përditësuar)

Në mbështetje të nenit 16 të ligjit nr. 43/2015, “Për sektorin e energjisë elektrike”, të ndryshuar; nënpikës 3.5 të pikës 3 të Modelit të Tregut të Energjisë Elektrike, miratuar me vendimin e Këshillit të Ministrave (VKM) nr. 519, datë 13.7.2016, “Për miratimin e modelit të tregut të energjisë elektrike”, të ndryshuar; nenit 3, pika 8, të “Rregullores së kërkesave dhe procedurave për përcaktimin e Operatorit të Emëruar të Energjisë Elektrike (NEMO), si dhe rolet e përgjegjësitë e NEMO-s dhe Operatorit të Sistemit të Transmetimit të Energjisë në tregun e bashkuar”, miratuar me vendimin e Bordit të Entit Rregullator të Energjisë (ERE) nr. 40, datë 6.3.2020; neneve 15 dhe 26 të “Rregullores për organizimin, funksionimin dhe procedurat e ERE-s”, miratuar me vendimin e Bordit të ERE-s nr. 96, datë 17.6.2016; si dhe “Marrëveshjes kornizë mbi bashkimin e tregjeve të energjisë elektrike të Shqipërisë dhe Kosovës”, të datës 21.10.2021, nënshkruar nga ERE, Zyra e Rregullatorit për Energji e Kosovës (ZRRE), Operatori i Sistemit të Transmetimit të Shqipërisë (OST) sh.a., dhe Operatori i Sistemit, Transmisionit dhe Tregut të Kosovës (KOSTT) sh.a.; Bordi i ERE-s, në mbledhjen e tij të datës 27.5.2024, pasi shqyrtoi relacionin me nr. 175/5 prot., datë 24.5.2024 të përgatitur nga drejtoritë teknike mbi miratimin e “Metodologjisë së shpërndarjes së të ardhurave nga kongjestioni ndërmjet Shqipërisë dhe Kosovës dhe procedurave rezervë për bashkimin e tregut të energjisë elektrike të ditës në avancë Shqipëri–Kosovë”,
konstatoi se:
- Bordi i ERE-s, me propozim të shoqërisë OST sh.a., mori vendimin nr. 2, datë 22.1.2024, mbi fillimin e procedurës për miratimin e “Metodologjisë së shpërndarjes së të ardhurave nga kongjestioni ndërmjet Shqipërisë dhe Kosovës”.
- Vendimi i sipërcituar është publikuar në faqen web të ERE-s dhe në Fletoren Zyrtare nr. 23, datë 7.2.2024, ndërsa drafti i metodologjisë së propozuar u publikua në zërin “Konsultime” në faqen web të ERE-s.
- ERE, me shkresën nr. 175/1 prot., datë 8.2.2024, njoftoi shoqëritë OST sh.a., dhe Bursa Shqiptare të Energjisë Elektrike (ALPEX) sh.a., lidhur me vendimin nr. 2, datë 22.1.2024 të Bordit të ERE-s.
- Më tej, përgjatë shqyrtimit të draftdokumentit të propozuar për miratim, ERE me shkresën nr. 175/3 prot., datë 12.3.2024, iu drejtua shoqërisë OST sh.a., mbi paqartësitë dhe saktësime të tjera që lidhen me dokumentin e propozuar. 
- Në përgjigje të shkresës sipërcituar, shoqëria OST sh.a., me shkresën nr. 1603/1, datë 2.4.2024, protokolluar në ERE me nr. 175/4 prot., datë 3.4.2024, sqaroi si vijon:
- Në “Metodologjinë e shpërndarjes së të ardhurave nga kongjestioni ndërmjet Shqipërisë dhe Kosovës”, në nenin 5 (Parimet për ndarjen) është përcaktuar se OST sh.a., dhe KOSTT sh.a., do të marrin pjesën e tyre të të ardhurave neto kufitare, bazuar në një koeficient të ndarjes 50% me 50%.
- Dokumenti i metodologjisë është përgatitur bazuar në parimet e parashikuara në nenin 73 të Rregullores së Komisionit (EU) 215/1222 dhe nenin 19 të Rregullores së Komisionit (EU) 2019/943, në parashikimet e marrëveshjes kuadër mbi bashkimin e tregjeve të energjisë elektrike të Shqipërisë dhe Kosovës të nënshkruar në vitin 2021 midis OST-ve dhe Enteve Rregullatore të Shqipërisë dhe Kosovës, si dhe duke mbajtur në konsideratë përcaktimet e Memorandumit të nënshkruar në vitin 2020 midis OST-ve të Shqipërisë dhe Kosovës për vlerësimin dhe alokimin e kapaciteteve të interkoneksionit midis dy vendeve, ku përcaktohet, se: “Palët do të marrin në konsideratë përdorimin e të njëjtës ndërfaqe të interkoneksionit dhe totali i NTC-së do të ndahet ndërmjet tyre në mënyrë të barabartë (50%/50%), me përjashtim të procesit brenda ditës”.
- Lidhur me shtojcën 1, shoqëria OST sh.a., sqaron se në bazë të nenit 54 të ligjit nr. 43/2015, i ndryshuar, Operatori i Sistemit të Transmetimit ka në pronësi sistemin e transmetimit të energjisë elektrike, që përfshin ndër të tjera dhe linjat 400 kV, 220 kV dhe 110 kV. Pra, OST sh.a. është e vetmja pronare e linjave të interkoneksionit Kosova B–Tirana 2, 400 kV (Koman–kufi) dhe Prizren–Fierzë 220 kV (Fierzë–kufi). Po kështu, KOSTT sh.a. është Operatori i Sistemit, Transmisionit dhe Tregut të energjisë elektrike të Kosovës, i cili, sipas ligjit për energjinë elektrike nr. 05/L-085, të miratuar në vitin 2016, menaxhon Sistemin e Transmetimit të Republikës së Kosovës, duke operuar me nivele të tensionit të lartë 400 kV, 220 kV dhe 110 kV. Pra, dhe KOSTT sh.a., është e vetmja pronare e linjave të interkoneksionit Kosova B–Tirana 2, 400 kV (Kosova B–kufi), Prizren–Fierzë 220 kV (Prizren–kufi).
- Nisur nga sa me lartë, me terminologjinë “Aksione të pronësisë”, të tabelës së shtojcës 1, do të kuptohet pikërisht që e drejta e përfitimit të të ardhurave nga kongjestioni i përket vetëm këtyre dy shoqërive si pronare të vetme të linjave në shtetin përkatës (për shkak të së drejtës së pronësisë apo administrimit dhënë nga aktet ligjore në fuqi) dhe në masën 100% të pjesës që i takon secilës sipas koeficientit të përcaktuar në nenin 5 të metodologjisë, të dakordësuar për t’u aplikuar. Për këtë arsye, nga ana e OST sh.a., propozohet që në shtojcën 1, të shtohet paragrafi: “Aksionet e pronësisë” - kuptohet që OST-të janë pronarë të vetëm ose zotërojnë pronësinë e plotë mbi linjat pjesë e interkonektorëve të listuar në tabelë, në shtetin përkatës.
- Gjithashtu, në shtojcën 1 janë reflektuar rregullimet e kolonës “Koeficienti i aplikuar për ndarjen e të ardhurave” në tabelë.
- Shoqëria OST sh.a., me shkresën e sipërcituar, gjithashtu, ka përcjellë draftin e rishikuar të “Metodologjisë së shpërndarjes së të ardhurave nga kongjestioni ndërmjet Shqipërisë dhe Kosovës”, të dakordësuar midis OST sh.a., KOSTT sh.a., dhe NEMO-s së Shqipërisë dhe Kosovës”, si dhe ka bërë me dije se është informuar dhe KOSTT sh.a. për rregullimet në aktin përkatës. Në dokumentacionin e përcjellë me anë të shkresës sipërcituar, u vërejt se janë konsideruar të gjitha ndryshimet e sugjeruara, si dhe janë dhëne sqarimet e kërkuara nga ERE.
- Në mbështetje të sa parashikohet në ligjin nr. 43/2015, “Për sektorin e energjisë elektrike”, të ndryshuar, në “Rregulloren e kërkesave dhe procedurave për përcaktimin e operatorit të emëruar të tregut të energjisë elektrike (NEMO)”, si dhe rolet e përgjegjësitë e NEMO-s dhe operatorit të sistemit të transmetimit të energjisë në tregun e bashkuar, miratuar me vendimin e Bordit të ERE nr. 40, datë 6.3.2020, Bordi i ERE-s, me vendim nr. 369, datë 26.12.2023, vendosi ndër të tjera: 1. Caktimin e NEMO (ALPEX sh.a.) në rolin e “Agjentit të Transferimit” (Shipping Agent), për bashkimin e tregjeve të energjisë elektrike të Shqipërisë dhe Kosovës; dhe 2. Agjenti i Transferimit, të ardhurat të cilat mblidhen nga konxhestionet do t’i transferojë OST-ve respektive jo më vonë se dy javë pas datës së shlyerjes.
- Këshilli i Ministrave, me vendimin nr. 872, datë 27.12.2022, “Për disa ndryshime dhe shtesa në vendimin nr. 519, datë 13.7.2016, të Këshillit të Ministrave “Për miratimin e modelit të tregut të energjisë elektrike”, në pikën 2, germa “b” ka përcaktuar ndër të tjera, se: “OST-ja të vendosë në dispozicion të tregut të organizuar një sasi minimum (50%) të kapaciteteve ndërkufitare të disponueshme, që i përket bashkimit respektiv të tregjeve.”
- Në rastin konkret bashkimi i tregut ndërmjet Shqipërisë dhe Kosovës do të realizohet me 2 (dy) bidding zones (zona ofertimi) dhe për të realizuar këtë bashkim do të alokohet një sasi minimale prej 50% e kapacitetit ndërkufitar të disponueshëm. 
- Shoqëria ALPEX sh.a., filloi operimin në zonën e ofertimit të Shqipërisë në 12 prill 2023. Gjithashtu, në datën 1 shkurt 2024, ALPEX sh.a., filloi operimin ne zonën e ofertimit të Kosovës. Në kushtet, kur ka filluar operimi i ALPEX sh.a., në të dy zonat e operimit, vlerësohet dhe miratimi i metodologjisë së propozuar për të ndarë të ardhurat nga konxhestionet.
Për gjithë sa më sipër, Bordi i ERE-s 


VENDOSI:

1. Miratimin e “Metodologjisë së shpërndarjes së të ardhurave nga kongjestioni i energjisë elektrike ndërmjet Shqipërisë dhe Kosovës” (bashkëlidhur).
2. Drejtoria e Tarifave dhe Çmimeve të njoftojë palët e interesit për vendimin e Bordit të ERE-s.
Ky vendim hyn në fuqi menjëherë.
Çdo palë e përfshirë në këtë procedurë mund t’i kërkojë ERE-s, brenda 7 ditëve kalendarike nga data e marrjes dijeni, rishikimin e vendimit të Bordit, në rast se ka siguruar prova të reja që mund ta çojnë Bordin në marrjen e një vendimi të ndryshëm nga i mëparshmi, apo për gabime materiale të konstatuara. Për këtë vendim mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare.
Ky vendim botohet në Fletoren Zyrtare.

 KRYETAR 
Petrit Ahmeti
[image: ]






[bookmark: _GoBack]


Duke pasur parasysh që:

(1) Ndërmjet ERE, ZRRE, OST dhe KOSTT është nënshkruar marrëveshja kornizë me datë 21.10.2021 "Mbi bashkimin e tregjeve të energjisë elektrike të Shqipërisë dhe Kosovës"(në tekstin e mëtejmë referuar si Marrëveshja Kornizë").
(2) Në bazë të nenit 6.2, dhe nenit 7.2 të Marrëveshjes Kornizë, termat, kushtet ose metodologjitë dhe marrëveshjet pasuese duhet të bazohen në parimet e përkufizuara në Rregulloren e Komisionit (BE)2015/1222 të 24 Korrikut 2015,që vendos udhëzimet mbi alokimin e kapaciteteve dhe menaxhimin e kongjestionit, të jenë në një linjë me iniciativat rajonale dhe praktikat e tjera të aplikueshme në Shqipëri dhe Kosovë si dhe në pajtim me kërkesat e parashikuara në vete në Marrëveshjen Kornizë.
(3) Në bazë të nenit 7.3 nën-paragrafi (f) të Marrëveshjes Kornizë, OST, KOSTT dhe NEMO e Shqipërisë dhe Kosovës do të hartojnë një propozim për një metodologji për ndarjen e të ardhurave nga kongjestioni. Metodologjia do të ndihmojë funksionimin dhe zhvillimin e efektshëm afatgjatë të sistemit të transmetimit të energjisë elektrike dhe duhet të jetë në përputhje me parimet e përgjithshme të menaxhimit të kongjestioneve të parashikuara në nenin 66 të Ligjit nr. 43/2015 "Për Sektorin e Energjisë Elektrike" të Shqipërisë dhe nenin 57 dhe 44 të Ligjit Nr. 05/L- 085 për Energjinë Elektrike të Kosovës.
(4) Në bazë të neni 6.4 nën paragrafi (h) të Marrëveshjes Kornizë, Rregullatorët do të miratojnë, ndër të tjera, Metodologjinë e shpërndarjes së të ardhurave nga kongjestionet, të propozuar nga NEMO,OST dhe KOSTT.
(5) Në bazë të nenit 6.5 të Marrëveshjes Kornizë, Rregullatoret do të marrin parasysh kërkesat e iniciativave rajonale në nivel të Komunitetit të Energjisë dhe do të konsultohen, bashkëpunojnë ngushtë dhe bashkërendohen me njëri-tjetrin me qëllim që ato të miratohen pak a shume në të njëjtën kohë. Te dy Rregullatorët, nëse e konsiderojnë të nevojshme, mund të bien dakord të zhvillojnë dhe nënshkruajnë një marrëveshje specifike që kërkon organizimin e konsultimeve të përbashkëta publike dhe duke siguruar që të gjitha termat, kushtet dhe metodologjitë e parashikuara në Nenin 6.4 të miratohen me të njëjtën përmbajtje identike.
(6) “OST-ja, KOSTT-i dhe NEMO-ja e Shqipërisë dhe e Kosovës përgatitën Metodologjinë për shpërndarjen e të ardhurave nga kongjestioni (në tekstin e mëtejmë referuar si (“Metodologjia CID”)”. Metodologjia CID duhet të mbulojë shpërndarjen e të ardhurave nga kongjestioni, si për periudhën e ditës në avancë, ashtu edhe brenda së njëjtës ditë. 
(7) Kjo Metodologji CID merr ne konsiderate dispozitat mbi parimet e përgjithshme të të ardhurave nga kongjestioni në nenin 16 (6) të Rregullores (KE) nr. 714/2009 të Parlamentit Evropian dhe Këshillit të datës 13 Korrik 2009 "Mbi kushtet për qasjen në rrjet për shkëmbimet ndërkufitare të energjisë elektrike (në tekstin e mëtejmë referuar si "Rregullorja (KE) nr.714/2009").
(8) Metodologjia CID është strukturuar në dy pjesë. Së pari, përcaktimi dhe mbledhja e të ardhurave të kongjestionit të krijuara nga alokimi implicit i kapaciteteve në bashkimin e tregut të energjisë elektrike të ditës në avancë Shqipëri–Kosovë dhe tregut brenda ditës (në tekstin e mëtejmë referuar si (“AL-KS DAC” dhe “AL-KS IDA”). Së dyti, shpërndarjen e të ardhurave të kongjestionit të mësipërm, ndërmjet OST-së dhe KOSTT-it. 
(9) Si përfundim, kjo metodologji CID e propozuar nga OST-të dhe NEMO-n e Shqipërisë dhe të Kosovës i paraqitet për miratim rregullatorëve përkatës, në përputhje me nenin 6 të Marrëveshjes Kornizë.

Metodologjia e shpërndarjes se te ardhurave nga kongjestioni ndërmjet Shqipërisë dhe
Kosovës

Neni 1
Qëllimi dhe objekti
(Shtuar shkronja “d” me vendimin nr. 47, datë 27.2.2025)

1. Metodologjia e shpërndarjes së të ardhurave nga kongjestioni CID ka për qëllim të rregullojë mënyrën e shpërndarjes së të ardhurave nga kongjestioni për: 
a) Zonat ofertuese të Shqipërisë dhe Kosovës dhe interkonektorët ndërmjet Shqipërisë dhe Kosovës ku mblidhen të ardhurat nga kongjestioni; 
b) Të ardhurat nga kongjestioni që vijnë nga alokimi i kapaciteteve bazuar në qasjen e NTC se koordinuar; dhe 
c) Të ardhurat nga kongjestioni që vijnë nga alokimi i kapaciteteve në harkun kohor të ditës në avancë.
d) Të ardhurat nga kongjestioni që vijnë nga alokimi i kapaciteteve në harkun kohor brenda ditës.

Neni2
Baza ligjore

Kjo metodologji është hartuar dhe miratohet në përputhje me:
1. Ligjin nr. 43/2015, datë 30/04/2015 "Për Sektorin e Energjisë Elektrike" i ndryshuar;
2. Ligjin Nr. 05/L-085 dt. 21/07/2016 për energjinë elektrike të Kosovës.
3. Memorandumin e mirëkuptimin të Ballkanit Perëndimor, të nënshkruar në Vjenë me 27 Prill 2016 mbi zhvillimin e tregut rajonal të energjisë elektrike dhe krijimin e kornizës për bashkëpunime të tjera të ardhshme të nënshkruar edhe nga Shqipëria dhe Kosova;
4. Marrëveshjen Kornizë me datë 21.10.2021 "Mbi bashkimin e tregjeve të energjisë elektrike të Shqipërisë dhe Kosovës";
5. Vendimin e Këshillit të Ministrave nr. 519, datë 13.7.2016 "Për miratimin e modelit te tregut të energjisë elektrike", i ndryshuar.
6. Vendimin e Bordit të ERE nr.134, datë 06/09/2017 "Mbi licensimin e shoqërisë Operatori i Sistemit të Transmetimit OST sh.a. në aktivitetin e operimit të sistemit të transmetimit të energjisë elektrike";
7. Vendimin e Bordit të ERE nr. 247, datë 29.09.2022 "Mbi licencimin e "Bursës
Shqiptare të Energjisë Elektrike-ALPEX" sh.a., në veprimtarinë e operimit të tregut
të energjisë elektrike";
8. Vendimin e Bordit të ERE nr. 347, date 27.12.2022 "Për miratimin e rregullave të
tregut të energjisë elektrike (rregullat e ALPEX, përkufizimet, procedura e tregtimit si
dhe procedura e klerimit dhe shlyerjes);
9. Vendimin e ZRRE Nr.V_1332_2020, date 10.12.2020 "Mbi miratimin në parim të
kërkesës së KOSTT për transferimin e disa të drejtave dhe detyrimeve të KOSTT tek
ALPEX për operimin e tregut të ditës në avancë dhe brenda ditës të energjisë elektrike
për territorin e Republikës së Kosovës."
10. Vendimin e Bordit të ERE nr. 197, datë 26.11.2020 "Mbi Miratimin e rregullave të
harmonizuara të alokimit të kapaciteteve të interkonjeksionit për zyrën e koordinimit
të ankandeve në Evropën Juglindore (SEE CAO), për kufijtë Shqipëri-Greqi, Shqipëri-Mai i Zi dhe Shqipëri-Kosovë".
11. Vendimin e Bordit të ERE nr. 228, datë 17.07.2023 dhe Vendimin e ZRRE
V_1748_2023, datë 17.07.2023 "Mbi përcaktimin e shoqërisë "Bursa Shqiptare e
Energjisë Elektrike - ALPEX" sh.a., si Operator i Emëruar i Tregut të Energjisë
Elektrike (NEMO)".

Neni3
Përkufizimet dhe interpretimi
(Ndryshuar shkronja “b” e pikës 3 me vendimin nr. 47, datë 27.2.2025)

1. Për qëllimin e metodologjisë CID, termat e përdorur në këtë dokument do të kenë
kuptimin e përkufizimeve të përfshira në aktet ligjore dhe nënligjore rregullatore dhe
marrëveshjet midis OST -ve dhe NEMO-s së Shqipërisë dhe Kosovës.
2. Gjithashtu, në këtë metodologji CID, me termin "Të ardhurat neto kufitare" do të
kuptojmë të ardhurat e kongjestionit të alokuara për kufirin e zonës ofertuese siç
përcaktohet në këtë metodologji.
3. Përveç kësaj, në këtë metodologji CID, përveç rasteve kur konteksti e kërkon ndryshe:
a. kufiri i zonës se ofertimit mund të përbehet nga një ose me shumë interkonektorë për qëllime të shpërndarjes së të ardhurave nga kongjestioni;
b. përveç nëse nuk specifikohet ndryshe, termat e përdorur zbatohen në kontekstin e
bashkimi të tregut të energjisë elektrike të ditës në avancë Shqipëri-Kosovë  (ALKS DAC)
b. përveç nëse nuk specifikohet ndryshe, termat e përdorur zbatohen në kontekstin e bashkimi të tregut të energjisë elektrike të ditës në avancë Shqipëri–Kosovë (AL-KS DAC) dhe bashkimit të tregut të energjisë elektrike brenda së njëjtës ditë Shqipëri–Kosovë (AL-KS IDA), si dhe (EMCS) për AL-KS DAC dhe AL-KS IDA;
c. titujt janë futur vetëm për lehtësi dhe nuk ndikojnë në interpretimin e kësaj
metodologjie CID; dhe
d. çdo reference ndaj legjislacionit, rregulloreve, urdhrave, instrumenteve, kodeve ose ndonjë akti tjetër do të përfshijë çdo ndryshim, shtesë të tyre të mëvonshme,
ose akte të tjera që i zëvendësojnë atë, nëse këto ndryshime dhe shtesa, ose akte të
mëvonshme, në përputhje me dispozitat e tyre kalimtare dhe përfundimtare,
lejohen të zbatohen në këtë metodologji.

Neni4
Procesi dhe llogaritja e te ardhurave nga kongjestioni

1. ALPEX do të mbledhë të ardhurat e kongjestionit që dalin nga AL -KS DAC dhe do të sigurojë që të ardhurat e mbledhura nga kongjestioni t'i transferohen OST-ve nëpërmjet SEECAO.
2. [bookmark: _Hlk191294962]Platforma e Bursës Shqiptare të Energjisë Elektrike (ALPEX sh.a.)-EMCS, për çdo ditë klerimi, llogarit të ardhurat nga kongjestioni, për secilën Njësi Kohore të Tregut (MTU) në Euro te rrumbullakosur me dy shifra pas presjes dhe e barabartë me:
Diferenca e çmimeve midis dy zonave ofertuese (çmimi i zonës ofertuese që importon minus çmimin e zonës ofertuese që eksporton) shumëzuar me sasinë në MWh të energjisë elektrike që rrjedh/dispeçohet midis këtyre dy zonave (Skedulet e Shkëmbyera), ku:
• Çmimet e tregut që përdoren janë çmimet e parrumbullakosura për zonat e
ofertimit AL dhe KS që llogariten nga algoritmi i PGR dhe më pas rrumbullakosen
me dy shifra pas presjes. (çmimet e reja të rrumbullakosura përdoren nga platforma
elektronike e ALPEX-EMCS për llogaritjen e te ardhurave nga kongjestioni.
• Fluksi respektiv orar i energjisë jepet nga skedulët (shkëmbimet) ndërkufitare (të
rrumbullakosura me dy shifra pas presje) midis zonave të ofertimit të Shqipëri -
Kosovës.
•   Humbjet në sistem nuk do të përfshihen në llogaritjen e të ardhurave nga kongjestioni.


Neni5
Parimet për ndarjen
(Ndryshuar pika 1 me vendimin nr. 47, datë 27.2.2025)

1. “OST-ja dhe KOSTT-i do të marrin pjesën e tyre të të ardhurave neto kufitare AL-KS DAC dhe AL-KS IDA, bazuar në një koeficient ndarjeje 50% me 50%. Detajet, si dhe arsyet themeluese, përcaktohen në shtojcën 1 të kësaj metodologjie.


Neni6
Publikimi i të dhënave

1. OST dhe KOSTT do të publikojnë informacionin e kërkuar për transparencën e
shpërndarjes së të ardhurave nga kongjestioni.
2. Informacioni në përputhje me paragrafin 1 do të publikohet për çdo fragment njësie kohore tregu dhe së paku në baza mujore.



Neni7
Publikimi dhe zbatimi i metodologjisë CID

1. OST dhe KOSTT do të publikojnë metodologjinë CID me hyrjen në fuqi të vendimit
të Enteve përkatëse rregullatore që e miratojnë atë.
2. OST dhe KOSTT do të zbatojnë metodologjinë CID në datën e zbatimit të
metodologjisë së llogaritjes së kapaciteteve dhe implementimit të tregut të përbashkët
të energjisë elektrike AL- KS.



Neni 8
Gjuha

Gjuha e kësaj metodologjie CID do të jetë gjuha shqipe.









SHTOJCA 1
Në përputhje me nenin 4 të metodologjisë së shpërndarjes së të ardhurave nga kongjestioni, kjo Shtojcë përshkruan koeficentin specifik të bashkëndarjes të zbatuar për bashkëndarjen e të ardhurave nga kongjestioni ndërmjet OST-ve në kufirin e zonës se ofertimit.
	Zona e ofertimit
		Interkonektori



	OST/Palët e përfshira

		OST/Palët e
përfshira



		Koeficienti i
aplikuar për
ndarjen e të


 ardhurave
	Arsyeja


	AL-KS
	Kosova B – Tirana 2 400 kV
	OST,
KOSTT
	OST, KOSTT
	OST:50%
KOSTT:50%
	Aksionet e
pronësisë*

	AL-KS
	Prizren - Fierze 
220 kV
	OST,
KOSTT
	OST, KOSTT
	OST:50%
KOSTT:50%
	Aksionet e
pronësisë*



* Me "Aksionet e pronësisë" kuptohet që OST-të janë pronarë të vetëm ose zotërojnë pronësinë e plotë mbi linjat pjesë e interkonektorëve të listuar në tabelën e shtetin përkatës.

Formula për llogaritjen e të ardhurave nga kongjestioni:

Të ardhurat nga kongjestioni =(çmimi i zonës ofertuese të importit-çmimi i zonës ofertuese të eksportit)* sasinë në MWh të transferuar

